സരോവരം തുറന്നു: മാനാഞ്ചിറ സ്ക്വയര് തുറക്കുന്നത് സംബന്ധിച്ച് തീരുമാനമായില്ല കോഴിക്കോട്: കോവിഡ് നിയന്ത്രണങ്ങളിലെ ഇളവിനെ തുടര്ന്ന് സരോവരം ബയോപാര്ക്ക് തുറന്നു. ഇളവുകള് പ്രഖ്യാപിച്ച ശേഷം നഗരത്തില് തുറക്കാന് തീരുമാനമായ ഏക വിനോദസഞ്ചാര കേന്ദ്രമാണ് സേരാവരം. മാസങ്ങളായി അടച്ചിട്ട പാര്ക്ക് തുറന്നപ്പോള് മഴയായിട്ടും ഏറെ പേര് എത്തി. കോവിഡ് വാക്സിന് എടുത്തവര്, 72 മണിക്കൂര് മുമ്ബ് ആര്.ടി.പി.സി.ആര് പരിശോധനയില് നെഗറ്റിവ് ആയവര്, ഒരുമാസം മുമ്ബ് കോവിഡ് പോസിറ്റിവ് ആയവര് എന്നിവര്ക്ക് മാത്രമാണ് പ്രവേശനം.ഇതുമായി ബന്ധപ്പെട്ട സര്ട്ടിഫിക്കറ്റുകള് പരിശോധിച്ചശേഷം മാത്രമാണ് ആളുകളെ അകത്തേക്ക് കയറ്റിയത്. രേഖകള് ഇല്ലാതെ എത്തിയ നിരവധിയാളുകള്ക്ക് തിരിച്ചുപോകേണ്ടിവന്നു. ജില്ല ടൂറിസം പ്രമോഷന് കൗണ്സില് നിയന്ത്രണത്തിലുള്ള വിനോദ സഞ്ചാര കേന്ദ്രങ്ങളില് സരോവരത്തിലും തുഷാരഗിരിയിലെ പാര്ക്കിങ് മേഖലയും മാത്രമാണ് വെള്ളിയാഴ്ച മുതല് പ്രവേശനം അനുവദിച്ചതെന്ന് കൗണ്സില് സെക്രട്ടറി ബീന അറിയിച്ചു.ബീച്ചുകളിലുള്ള പ്രവേശന നിരോധനം തുടരാന് ജില്ല കലക്ടര് നിര്ദേശം നല്കിയിരുന്നു. ബീച്ച് തുറന്നാല് ജനങ്ങള് ഒഴുകിയെത്തി തിരക്ക് നിയന്ത്രിക്കാനാവാത്ത സ്ഥിതിവരുമെന്ന ഭയത്താലാണിത്. മാനാഞ്ചിറ സ്ക്വയര് തുറക്കുന്നത് സംബന്ധിച്ച് തീരുമാനമായില്ലെന്ന് കോര്പറേഷന് ആരോഗ്യ സ്ഥിരംസമിതി അധ്യക്ഷ ഡോ.എസ്. ജയശ്രീ അറിയിച്ചു. മാസങ്ങളായുള്ള അടച്ചിരിക്കലിനൊടുവില് നഗരത്തിലെ വിനോദസഞ്ചാര കേന്ദ്രങ്ങളിലൊന്നെങ്കിലും തുറന്നത് കോഴിക്കോട്ടുകാര്ക്ക് ആശ്വാസമാവും.പ്രവേശനം ഒമ്ബതുമുതല്രാവിലെ ഒമ്ബതുമുതല് ഒന്നുവരെയും ഉച്ചക്ക് രണ്ടുമുതല് വൈകീട്ട് ആറുവരെയുമാണ് സരോവരത്തിലെ പ്രവേശന സമയം. പുലര്ച്ചെ പ്രഭാത നടത്തക്കാര്ക്കും പ്രവേശനമുണ്ട്. ഉച്ചക്ക് ഒന്നിന് അടക്കുേമ്ബാള് മുഴുവന് സന്ദര്ശകരെയും പുറത്താക്കും. രണ്ടിന് വീണ്ടും തുറക്കുേമ്ബാള് പുതിയ ടിക്കറ്റ് എടുക്കുകയും വേണം. മുതിര്ന്നവര്ക്ക് 20 രൂപയും കുട്ടികള്ക്ക് 10 രൂപയുമാണ് ടിക്കറ്റ് നിരക്ക്. കാമറക്ക് 100 രൂപയും വിഡിയോ കാമറക്ക് 600 രൂപയും ഈടാക്കും. 100 ഏക്കറോളം വരുന്ന പാര്ക്കിലെ മുഖ്യ ആകര്ഷണങ്ങളിലൊന്നായ ബോട്ട് സര്വിസ് എന്ന് തുറക്കുമെന്ന് തീരുമാനമായില്ല. കോവിഡ് നിയന്ത്രണങ്ങള് വന്നപ്പോള് മുതല് അടച്ചിട്ടതാണ് കളിപ്പൊയ്ക. മഴക്കാലം കഴിഞ്ഞശേഷമാവും പൊയ്കയില് കളിവഞ്ചികളിറങ്ങുക. കളിവള്ളങ്ങള് ഇറക്കാനുള്ള അനുമതി കരാറടിസ്ഥാനത്തില് നല്കുകയാണ് പതിവ്. ഈ വര്ഷം കരാറായെങ്കിലും കോവിഡ് കാരണം വര്ഷാരംഭത്തില് തന്നെ ബോട്ടുകള് കരക്കിടേണ്ടിവന്നു.